તેમાંના ઘણા અમેરિકાની જેમ પ્રમુખપદ જેવી ચૂંટણીની કલ્પનાઓ કરી રહ્યા છે, પરંતુ ખરેખર તેમ નથી. જોકે જેમ-જેમ આ ચર્ચા આક્રમક અને માથાના દુખાવા સમાન બની રહી છે તેમ-તેમ ઘણા લોકો તેના પર ધ્યાન આપી રહ્યા છે. હું તો ફક્ત એટલું જ કહી શકું કે ૨૦૧૪ની લોકસભાની ચૂંટણી પૂરી નહીં થાય ત્યાં સુધી આપણને આ સર્કસમાંથી છુટકારો મળવાનો નથી. ટેલિવિઝન ચૅનલોએ પણ રાહુલ ગાંધી અને નરેન્દ્ર મોદી દ્વારા કરવામાં આવતાં ભાષણોનું જીવંત પ્રસારણ કરવાનો પ્રારંભ કરી દીધો છે.